stanford-oval/wikipedia huggingface dataset:
ירחמיאל ויס
דיסקוגרפיה

וכל מאמינים: ניגוני ימים נוראים מבית ישיבת ירושלים לצעירים שע"י ישיבת "מרכז הרב" / שרים: הרב ירחמיאל ויס ותלמידי הישיבה; הפקה וניהול מוזיקלי: הרב אלישיב ברלין. גל פז, [תשס"ט 2008].
המלך הקדוש: ניגונים נוספים לימים נוראים מבית ישיבת ירושלים לצעירים / בביצועו של הרב ירחמיאל ויס ומקהלת תלמידי הישיבה; ניהול מוזיקלי: הרב אלישיב ברלין; ניצוח: אופיר סובול. ירושלים, [תשע"ד 2014].
הערות שוליים

↑  נחום אבניאל, תהיו אנשים חיים, מוסף שבת של העיתון מקור ראשון, ט"ו באדר תשע"ב
↑  הרב וייס נפרד מהישיבה לצעירים, באתר ערוץ 7, ‏כ"ט בתשרי תשע"ח
↑  פרס "המחנך למופת" לרב ירחמיאל וייס, באתר ערוץ 7, 25 באוגוסט 2009
↑  מחבלים תקפו את רכבו של הרב ירחמיאל ויס, באתר ערוץ 7
↑  משה מנס, ‏'וכל מאמינים' במנגינת 'התקווה' | 'עבודה שבלב' עם הרב ירחמיאל וייס, באתר כיכר השבת, 3 באוקטובר 2022
| --- | --- |
בקרת זהויות :  NLI: 987007304418505171  VIAF: 297884549   WorldCat (עם VIAF): 297884549 
הרב ויס בטקס הכנסת ספר תורה, תשע"ה
ברקים ורעמים

| --- | --- |
 סינגל בביצוע הכבש השישה עשר
 יצא לאור:  1978 
 סוגה:  שיר ילדים 
 כתיבה:  יהונתן גפן 
 לחן:  דויד ברוזה 
 
"ברקים ורעמים" הוא שיר שנכתב על ידי יהונתן גפן והלחין דייוויד ברוזה. השיר פורסם לראשונה בשנת 1978 בספר הילדים הכבש השישה עשר מאת גפן. באותה שנה נכלל השיר גם באלבום המוזיקלי "הכבש השישה עשר", שבו בוצע על ידי דייוויד ברוזה, בליווי גידי גוב ויוני רכטר.
רקע

שירי החורף שנכתבו בעשורים הראשונים להקמת מדינת ישראל התמקדו בעיקר בהיבטים התועלתניים של החורף, כמו חשיבות הגשם והמים להשקיית השדות והצמחים, וזאת מנקודת מבט לאומית-חקלאית וההתיישבותית. רבים משירים אלו נכתבו בסגנון חגיגי ולעיתים אף דרמטי. לעומתם, השיר "ברקים ורעמים" עוסק בהיבטים של החורף שאין להם משמעות לאומית אך הם משמעותיים מאוד בעיני ילדים, כגון הצלילים והקולות הנשמעים בלילות חורפיים.
מבנה השיר ותוכנו

השיר בנוי משישה בתים. ארבעה מהם שווים באורכם וכל אחד כולל ארבע שורות. שני הבתים הנוספים, הכוללים יחד שמונה שורות, מחולקים באופן שונה: הבית הרביעי כולל שבע שורות ואילו הבית החמישי כולל שורה אחת בלבד. בבתים בני ארבע השורות החריזה סדירה, אולם בבית הרביעי, בן שבע השורות, החריזה כמעט נעלמת, והוא נכתב בסגנון דיבורי, המזכיר מונולוג טיעוני. השורה הבודדת מהווה את הבית השישי של השיר, ומופיעה כסוג של "פאנץ' ליין" המעלה חיוך: "לעיתים רחוקות אתה פוגש רעם נחמד".
הבית הראשון והאחרון בשיר זהים, ומבטאים נקודת מבט ילדית ובלתי צפויה: "ברקים ורעמים / בליל חור קר / לא נשמעים תמיד / אותו דבר". השיר מסופר מנקודת מבט של דובר-ילד, השוכב במיטתו בלילה ונחשף לשרשרת הברקים והרעמים. מתוך חוויותיו, הילד קובע עמדה אישית ומביע במידה של איפוק את תחושת הפחד שמעוררים בו הרעמים.
ביבליוגרפיה

קסם וחברים: שירים וסיפורים לכל השנה (מדריך למורה), מטח : המרכז לטכנולוגיה חינוכית, 2018, עמ' 13
יפים בוגוליובוב

| --- | --- |
יפים בוגוליובוב בשנת 1925
יפים בוגוליובוב בשנת 1925
 לידה:  14 באפריל 1889 Stanislavchyk, אוקראינה 
 פטירה:  18 ביוני 1952 (בגיל 63) טריברג אים שוורצוואלד, הרפובליקה הפדרלית של גרמניה 
 הדרגה הגבוהה ביותר:  רב אמן
 מקצוע נוסף:  פרובלמאי 
 מדינה:  רוסיה, ברית המועצות, גרמניה
 
יפים בוגוליובוב (ברוסית: Ефи́м Дми́триевич Боголю́бов)‏ (14 באפריל 1889 – 18 ביוני 1952) היה שחמטאי אוקראיני-גרמני בדרגת רב אמן.
הקריירה לפני מלחמת העולם הראשונה ובמהלכה

בשנת 1911 חלק מקום 1–2 באליפות קייב, ומקום 9–10 בתחרות סנקט פטרבורג (אליפות החובבים של רוסיה). בתחרות עצמה ניצח סטפן לויצקי. בשנת 1912 הגיע למקום השני אחרי קארל הרומאדקה בתחרות וילנה. בשנת 1913 הגיע למקום השמיני בתחרות האמנים של סנקט פטרורג, אך הרשים בגוברו על מנצח התחרות אלכסנדר אלכין. המנצחים היו אלכין ואהרון נימצוביץ'.
בחודשים יולי אוגוסט 1914 בוגוליובוב שיחק בתחרות מנהיים וחלק מקום 8–9 בתחרות שהופסקה. בוגוליובוב ביחד עם עשרה שחקנים רוסים נוספים שהשתתפו בתחרות מנהיים, נכלאו בגרמניה לאחר הכרזת המלחמה נגד רוסיה, שלמעשה התחילה את מלחמת העולם הראשונה. בספטמבר 1914 ארבעה מהשחמטאים (אלכין, פדור בוגאטירצ'וק, סאבורוב וקופלמן) שוחררו והורשו לחזור לביתם. יתר השחקנים (אלכסנדר פלמברג, מליוטין, איליה רבינוביץ, פטר רומנובסקי, אלכסי סלזנייב ווינשטיין) נשארו ביחד כארבע שנים וקיימו שמונה תחרויות שחמט ביניהם. בתחרות הראשונה שהתקיימה בבאדן-באדן הגיע בוגוליובוב למקום השני (ניצח פלמברג). בחמש תחרויות אחרות ניצח בוגוליובוב, באחת ניצח רבינוביץ' ובאחרונה חלקו רבינוביץ' וסלזנייב את המקום הראשון.
השנים בין מלחמות העולם

אחרי סיום מלחמת העולם הראשונה ניצח בוגוליובוב בתחרויות בינלאומיות רבות: בברלין 1919, בסטוקהולם 1919 ו-1920, בקיל 1921 ובפשטאני 1922. הוא חלק מקום 1–3 בתחרות קרלסבד 1923.
בשנת 1924 חזר בוגוליובוב לברית המועצות, וניצח פעמיים באליפות ברית המועצות בשחמט בשנים 1924 ו-1925.
כמו כן ניצח בתחרות ברסלב 1925 ובתחרות מוסקבה 1925 לפני עמנואל לסקר, חוסה ראול קפבלנקה, פרנק מרשל, סבלי גריגורייביץ' טרטקובר, קרלוס טורה רפטו, ריצ'רד רטי ועוד שחקנים חזקים נוספים.
בשנת 1926 היגר בוגוליובוב לגרמניה. שם ניצח, לפני עקיבא רובינשטיין בתחרות ברלין 1926. בשנים 1928–1929 בוגוליובוב ניצח בשני דו-קרבות את מקס אויבה בשניהם הייתה התוצאה 5.5-4.5. פעמיים התמודד בוגוליובוב בדו-קרב על אליפות העולם מול אלוף העולם אלכין. בפעם הראשונה, בשנת 1929 הפסיד 15.5-9.5 ובפעם השנייה ב-1934 הפסיד 15.5-10.5.
בוגוליובוב ייצג את גרמניה בלוח הראשון באולימפיאדת השחמט הרביעית שהתקיימה בפראג בשנת 1931. שם זכה במדליית כסף על ביצועיו +9 -1 =7 (תשעה ניצחונות, הפסד בודד, שבע תוצאות תיקו).
בשנת 1930 סיים בוגוליובוב פעמיים במקום 2–3 משותף: בתחרות סן-רמו עם אהרון נימצוביץ', אחרי אלכין, ובתחרות סטוקהולם עם יסטה סטולץ אחרי יצחק קשדן. בשנת 1931 חלק מקום 1–2 בסויינמונדה עם לודוויג ריידל. בתחרות זו סיים יוסף פורת במקום השמיני. בשנת 1933 ניצח בוגוליובוב באליפות הראשונה של גרמניה שהתקיימה בבד פירמונט בהפרש שתי נקודות מהמקום השני, ריידל.
בשנת 1935 ניצח בבד נאוהיים ובבד סארו. הוא חלק מקום 1–2 בברלין 1935, בד אלסטר ב-1936 וב-1937. בשנת 1936 הוזמן לתחרות השחמט בנוטינגהאם 1936 הנחשבת עד היום לאחת התחרויות החזקות שהתקיימו אי פעם.
בבד נאוהיים 1937 סיים שני אחרי אויבה ולפני אלכין. בתחרות זו גם הנחיל בוגוליובוב לאויבה את הפסדו היחיד. הוא ניצח בתחרות ברמן ב-1937, בתחרות בד אלסטר 1938 ובתחרות שטוטגרט 1939, שהיוותה את אליפות אירופה הראשונה.
מלחמת העולם השנייה ואחריה

במהלך מלחמת העולם השנייה הוא הפסיד דו-קרב לאויבה +2 -5 =3 בשנת 1941, וסיים בתיקו 1:1 דו-קרב קצר עם אלכין בוורשה, 1943. בוגוליובוב שיחק גם במספר תחרויות שהתקיימו בגרמניה. בשנת 1940 ניצח בתחרות ברלין וחלק מקום ראשון-שני עם אנטון קוהלר בוורשה. בשנת 1941 הגיע למקום הרביעי במינכן (אליפות אירופה השנייה - ניצח סטולץ), והגיע למקום השלישי, אחרי אלכין ופול פליקס שמידט בוורשה. בשנת 1942 הגיע למקום החמישי בתחרות זלצבורג (ניצח אלכין), חלק מקום 3–5 במינכן (ניצח אלכין) והגיע למקום השלישי בתחרות ורשה (ניצח אלכין).
בשנת 1943 הגיע למקום הרביעי בתחרות זלצבורג (ניצחו פאול קרס ואלכין) וחלק מקום 2–3 בקריניצה (ניצח: יוסף לוקונץ).
בשנת 1944 הוא ניצח בתוצאה מצוינת של 8.5/9 בתחרות ראדום, לפני פדור בוגאטירצ'וק.
לאחר המלחמה חי בוגוליובוב במערב גרמניה. בשנת 1947 הוא ניצח בתחרות לונבורג ותחרות קסל. בשנת 1949 ניצח באליפות גרמניה השלישית שנערכה בבד פירמונט, וחלק מקום 1–2 בתחרות אולדנבורג עם אלמארס זמגאליס. בשנת 1951 ניצח בתחרות אוגסבורג ובתחרות זארבריקן.
בוגוליובוב קיבל תואר רב אמן מארגון פיד"ה בשנת 1951.
משחקי מופת > לבן: יפים בוגוליובוב, שחור: ריכרד רטי, אוסטרבה 1923

במשחק זה מקבל השחור עדיפות ממש במסעים הראשונים. המסע החמישי של הלבן, 5. מהז4 מאפשר לשחור 5...ג5 עם עדיפות קלה, ומסעו השישי של הלבן 6. פב5 מאפשר להגדילה ולזכות ברגלי. המסע השמיני של הלבן 8.פד6+ מאפשר להגדיל את היתרון ולאחר פתיחה כזו גם יכולתו הגבוהה של בוגוליובוב לא יכלה למנוע את זכיית השחור, שהיטיב לתמרן עם פרשו. התבוננות בלוח לאחר המסע ה-15 תציג את מרכז הרגלים האימתני שבנה השחור, רצף של חמישה רגלים ששולטים על מרכז הלוח ולא מאפשר ללבן לתמרן את כליו (שטרם התפתחו ברובם). ככל שהרגלים השחורים במרכז מתקדמים, ברור עד כמה הכלים של הלבן מוגבלים באפשרות התנועה שלהם. לאחר חדירת הפרש השחור לשורה השמינית הדבר בולט עוד יותר.
כדי לראות את המשחקים, יש לאפשר בדפדפן שלכם ג'אווהסקריפט.
[Event "Maehrisch-Ostrau"]
[Site "Ostrava CSR"]
[Date "1923.07.03"]
[EventDate "1923.07.01"]
[Round "3"]
[Result "0-1"]
[White "Efim Bogoljubov"]
[Black "Richard Reti"]
[ECO "C11"]
[WhiteElo "?"]
[BlackElo "?"]
[PlyCount "84"]
1.e4 e6 2.d4 d5 3.Nc3 Nf6 4.e5 Nfd7 5.Qg4 c5 6.Nb5 cxd4 7.Nf3
Nc6 8.Nd6+ Bxd6 9.Qxg7 Bxe5 {עוד יותר טוב היה 9...רב4+ 10. ג3 ד:ג3 11. מה:ח8+ פו8 12. ב:ג3 ר:ג3+ ולאחר הכאת הצריח יתרון השחור גדול}
10.Nxe5 Qf6 11.Qxf6 Nxf6 12.Bb5
Bd7 13.Nf3 Ne4 14.O-O f6 15.Bxc6 bxc6 16.Nxd4 c5 17.Ne2 Kf7
18.f3 Nd6 19.b3 e5 20.Ba3 Rac8 21.Rad1 d4 22.Nc1 Nf5 23.Rf2
Ne3 24.Re1 c4 25.b4 Ba4 26.Ree2 Nd1 27.Rf1 Nc3 28.Ref2 Nb1
29.Bb2 c3 30.Nb3 Bxb3 31.axb3 Nd2 32.Re1 Rhd8 33.Bc1 d3
34.cxd3 Rxd3 35.Bxd2 Rxd2 36.Ra1 Ke6 37.Kf1 Rxf2+ 38.Kxf2 c2
39.Rc1 Kd5 40.Ke3 Rc3+ 41.Kd2 Kd4 42.h4 Rd3+ 0-1
משחקי מופת > לבן: יפים בוגוליובוב, שחור: חוסה ראול קפבלנקה, ניו יורק 1924

כדי לראות את המשחקים, יש לאפשר בדפדפן שלכם ג'אווהסקריפט.
[Event "New York"]
[Site "New York, NY USA"]
[Date "1924.03.27"]
[Round "9"]
[White "Efim Bogoljubov"]
[Black "Jose Raul Capablanca"]
[Result "0-1"]
[ECO "D05"]
[PlyCount "64"]
[EventDate "1924.03.16"]
[FirstMove "13d"]
1. d4 Nf6 2. Nf3 d5 3. e3 e6 4. Bd3 c5 5. b3 Nc6 6. O-O Bd6 7. Bb2 O-O 8. Nbd2
Qe7 9. Ne5 cxd4 10. exd4 Ba3 11. Bxa3 Qxa3 12. Ndf3 Bd7 13. Nxc6 Bxc6 14. Qd2
Rac8 15. c3 a6 16. Ne5 Bb5 17. f3 Bxd3 18. Nxd3 Rc7 19. Rac1 Rfc8 20. Rc2 Ne8
21. Rfc1 Nd6 22. Ne5 Qa5 23. a4 Qb6 24. Nd3 Qxb3 25. Nc5 Qb6 26. Rb2 Qa7 27.
Qe1 b6 28. Nd3 Rc4 29. a5 bxa5 30. Nc5 Nb5 31. Re2 Nxd4 32. cxd4 R8xc5 0-1
העמדה לאחר המסע ה-13 – מבחינה חומרית – היא שקולה. גם ניידות הכלים דומה. לעובדה שהמלכה השחורה ניצבת בעומק מחנה הלבן, ב-א3 אין משמעות משום שקל להבריח אותה משם. היתרון של השחור נעוץ בסיכויי ההתקפה שלו באגף המלכה.
מבנה הרגלים של הלבן  באגף המלכה איתן, ומוגן היטב. החולשה היחידה היא בקידום הרגלי ל-ב-3, אחרת היה ניתן לשחק ג3 ולשחור לא הייתה אפשרות ללחוץ על רגלי ג' ולהביא את כליו לטור הפתוח מבחינתו. בעקרון השחור יכול למקם את שני צריחיו ומלכתו בטור ג', ולבסוף להביא גם את הפרש לשם. במסע ה-16 של השחור אנו רואים את נכונותו להחליף רצים גם במחיר רגלי כפול בטור ב'. אמנם הרגלי ב-ב5 ימנע מהלבן את קידום הרגלי ל-ג4 ובכך יסייע להתקפתו העתידית.
לאחר המסע ה-21 של השחור שני הצדדים ריכזו את כל כליהם בטור ג'.שני הצריחים השחורים מאיימים על ג3, הפרש השחור שולט על ג4, שני הצריחים הלבנים מגינים על ג3 והפרש הלבן יכול להגיע ל-ה5 או ל-ג5. לאחר המסע ה-23 של השחור הלבן לא יכול למנוע הפסד רגלי.
ההגנה הבוגו-הודית

ההגנה הבוגו-הודית שמסעיה הראשונים הם 1. ד4 פו6 2. ג4 ה6 3. פו3 רב4+ קרויה על שמו של בוגוליובוב.
העמדה המתקבלת לאחר 1. ד4 פו6 2. ג4 ה6 היא שכיחה. המסע המסורתי ללבן כעת הוא 3. פג3, מסע המאיים לייצב מרכז רגלים חזק לאחר 4. ה4. גם המסע 3. פו3 מקובל כדרך למנוע את ההגנה הנימצו-הודית שמתקבלת לאחר 3. פג3 רב-4. לאחר 3. פו3 השחור בדרך כלל משחק 3...ב6 (ההגנה ההודית של המלכה) או 3...ד5 (שמובילה לגמביט המלכה הנדחה), אך יכול לשחק 3... רב4+ ההגנה הבודו-הודית שקרויה על שמו של בוגוליובוב. הגנה זו איננה כה פופולרית כמו ההגנה ההודית של המלכה אך ניתן לראות שחקנים בכל הרמות משתמשים בה. לפתיחה זו יש נטייה ליצור עמדות שמובילות לתיקו.
סיום שחמט

בוגוליובוב חיבר גם יצירות מתחום הקומפוזיציה השחמטאית. להלן דוגמה למט בשלושה מסעים. היצירה פורסמה בשנת 1951.
פתרון: 1. ה3! (מונע מהמלך השחור את הערוגות ד4 ו-ו4) ח2 2. צ:ה5+ מ:ה5 3. מה-ה7 מט.
דו-קרבות

| שנה | מיקום | המתמודד השני | תוצאה | תוצאה | הערות |
| --- | --- | --- | --- | --- | --- |
| 1914 | בדן בדן | איליה רבינוביץ' | 3+ 0- 1= | 3.5 מ-4 | ניצחון |
| 1917 | טריברג | אלקסיי סלזניוב |  | 1.5 מ-3 | תיקו |
| 1920 | גוטנבורג | עקיבא רובינשטיין |  | 5.5 מ-12 | הפסד |
| 1924 | לנינגרד | פטר רומנובסקי |  | 8 מ-12 | ניצחון |
| 1928 | הולנד | מקס אויבה |  | 5.5 מ-10 | ניצחון |
| 1929 | הולנד | מקס אויבה |  | 5.5 מ-10 | ניצחון |
| 1929 | הולנד | אלכסנדר אלכין |  | 9.5 מ-25 | הפסד |
| 1930 | גוטנבורג | גדעון סטולברג |  | 3.5 מ-4 | ניצחון |
| 1932 | גוטנבורג | רודולף שפילמן |  | 4.5 מ-10 | הפסד |
| 1934 | גרמניה | אלכסנדר אלכין |  | 10.5 מ-26 | הפסד |
| 1939 | גרמניה | אריך אליסקסיס |  | 8.5 מ-20 | הפסד |
| 1943 | ורשה | אלכסנדר אלכין |  | 1 מ-2 | תיקו |
הופעותיו באולימפיאדות

יפים בוגוליובוב ייצג פעם אחת את גרמניה באולימפיאדת השחמט.
| 0 | 1 | 2 | 3 | 4 | 5 |
| --- | --- | --- | --- | --- | --- |
| שנה | לוח | נקודות | תוצאות |  % | מקום |
| 1931 | 1 | 12.5 מ-17 | 9+ 7= 1- | 73.5 | 5 קבוצתי, 2 אישי |
תחרויות לדוגמה בה השתתף

תחרות השחמט בנוטינגהאם 1936
ציטוט

”כשאני משחק בלבן, אני מנצח משום שאני בלבן. כאשר אני משחק בשחור, אני מנצח משום שאני בוגוליובוב.”
משחקים מודגמים בסרטון וידאו

בוגוליובוב-שפילמן, באתר יוטיוב
הסתעפות בוגוליובוב בהגנת שני הפרשים, באתר יוטיוב
ספרים שכתב

Schach-Schule, Baden 1925
Klassische Schachpartien aus modernen Zeiten, 3 Bde., Berlin/Leipzig 1926-1928
Die moderne Eröffnung d2-d4!, Triberg 1928
Schachkampf um die Weltmeisterschaft, Karlsruhe 1935
הערות שוליים

↑   (ראו עמודים 33–34)
↑
↑   (בקישור טבלה נכונה לעת הפסקת התחרות ותמונות מעניינות)
↑  ,
↑
↑
↑  Efim Bogoljubov vs Richard Reti (1923) Reti Made, www.chessgames.com
| --- | --- |
בקרת זהויות :  NLI: 987007334675705171  BIBSYS: 90182672  BNC: 000510964  BnF: cb17016489g (data)  GND: 12242512X  ISNI: 0000 0001 1752 0799  LCCN: nr88012529  LNB: 000286934  NKC: mzk2009544045  NLA: 35842631  NTA: 071922008  SELIBR: 271901  SNAC: w6j418wh  Trove: 1111860  VIAF: 25484566   WorldCat (עם VIAF): 25484566
בנק פועלי אגודת ישראל

| --- | --- |
סמליל בנק פאג"י
סניף הבנק לשעבר בשכונת הדר, חיפה
סניף הבנק לשעבר בשכונת הדר, חיפה
 נתונים כלליים
 תקופת הפעילות:  1977–הווה (כ־48 שנים)
 חברת אם:  הבנק הבינלאומי
  
 http://pagi.co.il
סמליל הבנק הקודם
בנק פועלי אגודת ישראל (בקצרה: בנק פאג"י) היה בנק בישראל שנוסד על ידי איחוד שתי קופות מילווה של תנועת פועלי אגודת ישראל מתל אביב ומחיפה, הבנק נועד לשרת בעיקר את הציבור החרדי והדתי לאומי.
בשנת 2015 מוזג אל תוך הבנק הבינלאומי והפך למערך פאגי.
היסטוריה

הבנק הוקם בשנת 1977 והיה בבעלות משותפת של הבנק הבינלאומי (65%) והסתדרות פועלי אגודת ישראל, גופים הקשורים לה ואנשים פרטיים מקרב חברי התנועה (35%). בעת ייסודו היו לבנק שלושה סניפים שהתבססו על סניפי קופות מלווה וחסכון של פועלי אגודת ישראל בתל אביב ובחיפה. הקופה התל אביבית נוסדה בסוף שנת 1936 והצטרפה בראשית 1938 לברית הפיקוח של הקואפרציה האשראית בארץ ישראל. הקופה החיפאית נוסדה גם היא באותו זמן.
עם השנים גדל חלקו של הבינלאומי עד כדי 68.68% מהון המניות ומזכות ההצבעה בבנק. בשנת 2010 רכש הבנק הבינלאומי את כל מניות המיעוט של הבנק, שנהפך לחברה בת בבעלות מלאה של הבנק בבינלאומי. לאחר מכן עזבו את דירקטוריון הבנק היו"ר אברהם ורדיגר וכל חברי הדירקטוריון שהיו מזוהים עם פועלי אגודת ישראל, במקומם מונו אנשי הבנק הבינלאומי. לבנק היו סניפים ברחבי ישראל, בעיקר בריכוזים של אוכלוסייה חרדית בירושלים ובבני ברק. בתחילת 2013 נפתח הסניף ה-23 שלו בשכונת רמות אלון בירושלים.
ביוני 2015 פורסמה הודעה לתקשורת על כך שדירקטוריון הבנק הבינלאומי אישר את מיזוג הבנק אל תוך הבנק הבינלאומי. המיזוג בוצע בפועל ב-31 בדצמבר 2015 אל תוך הבנק הבינלאומי והפך למערך פאגי המתמקד בציבור החרדי והדתי לאומי.
הערות שוליים

↑  בנק חדש לפועלי אגודת ישראל, דבר, 26 בינואר 1978
↑  מענק מיוחד, מעריב, 20 בינואר 1978
↑  בקופת מלוה וחסכון של פועלי אגודת ישראל בתל אביב, הצופה, 14 באוגוסט 1942
↑  ישיבת המועצה של המרכז, הצופה, 1 במרץ 1938
↑  חיפה, הצופה, 7 בפברואר 1938
↑  יוסי ניסן, ‏הבעת אמון: הבנק הבינלאומי מגבש תכנית לרכישת מניות פאג"י, באתר גלובס, 19 באוגוסט 2009
עירן פאר, ‏הבינלאומי מתקדם לרכישת האחזקה המלאה בפאג"י, באתר גלובס, 24 בינואר 2010
↑  בנק פאג"י פתח סניף חדש בקניון רמות, אתר קוקר, 3 בפברואר 2013
↑  אליצפן רוזנברג, הבנק הבינלאומי ממזג את בנק פאג"י ויובנק, באתר ynet, 17 ביוני 2015
דארן פלטשר

דארן באר פלטשר (באנגלית: Darren Barr Fletcher; נולד ב-1 בפברואר 1984) הוא כדורגלן עבר סקוטי ועוזר מאמן בקבוצת מנצ'סטר יונייטד.
פלטשר גדל באקדמיית הנוער של מנצ'סטר יונייטד, וזכה עם הקבוצה הבוגרת בחמש אליפויות אנגליה, בגביע FA אחד ופעם אחת בליגת האלופות. מאז סוף 2011 שיחק פלטשר מספר מועט של משחקים, בעקבות הפסקות ממושכות שלקח כדי לטפל במחלת המעי שלו מסוג קוליטיס כיבית.
קריירת מועדונים > וסט ברומיץ' אלביון

ב-2 בפברואר 2015, לאחר 12 שנה ו-342 הופעות בכל המסגרות עזב את מנצ'סטר יונייטד, וחתם בוסט ברומיץ' אלביון לשנתיים וחצי. ב-8 בפברואר ערך את הופעתו הבכורה בקבוצה בתיקו 2-2 נגד ברנלי בה שיש כקפטן. ב-11 באפריל הבקיע את שערו הראשון בקבוצה בהפסד 2–3 ללסטר סיטי. בקבוצה לא החמיץ אף הופעה בפרמייר ליג ושימש כקפטן בכל המשחקים.
קריירת מועדונים > סטוק סיטי

ב-1 ביוני 2017 חתם פלטשר בסטוק סיטי לשנתיים.
נבחרת לאומית

בצעירותו שיחק פלטשר בנבחרת סקוטלנד עד גיל 21, בה ערך ארבע הופעות. ב-2003 הוא שיחק לראשונה בנבחרת הבוגרת של סקוטלנד, והפך מאז לשחקן קבוע בהרכב הפותח שלה. כבר במשחקו השני בנבחרת הוא הבקיע שער בניצחון 0–1 על נבחרת ליטא, במסגרת מוקדמות יורו 2004. בזכות הניצחון העפילה סקוטלנד לשלב הפלייאוף של המוקדמות, שם הודחה על ידי הולנד. במאי 2004 כיהן פלטשר כקפטן הנבחרת באופן חד-פעמי במשחק מול נבחרת אסטוניה בטאלין, ובכך הפך לשחקן הצעיר ביותר המכהן כקפטן של סקוטלנד, מאז ג'ון למבי ב-1886.‏
באוקטובר 2005 הבקיע פלטשר שער מ-25 מטרים לזכות נבחרתו, במשחק מול נבחרת סלובניה במסגרת מוקדמות מונדיאל 2006. במאי 2006 זכה עם סקוטלנד בטורניר גביע קירין שנערך ביפן. על אף יכולתו הטובה, במהלך השנים הוא לא הצליח להעפיל עם סקוטלנד לטורניר בינלאומי גדול. תחת המאמן אלכס מקליש מונה פלטשר לסגן-הקפטן של נבחרת סקוטלנד, אחרי בארי פרגוסון. לאחר הרחקתו של פרגוסון מסגל הנבחרת, מונה פלטשר בנובמבר 2009 לקפטן הראשי הקבוע שלה.
הערות שוליים

↑  ESPN Soccernet, "Fletcher is ready to fill Beckham's boots"
↑  London: Guardian, "Keane gagged by United after TV attack on players", 1.11.2005
↑  BBC Sport, "Man Utd 1–0 Chelsea", 6.11.2005
↑  BBC Sport, "Man Utd 3–0 Everton", 21.11.2009
↑  Darren Fletcher handed first Manchester United start in 390 days against Hull City, באתר הדיילי מירור, 26 בדצמבר 2013 (באנגלית)
↑  Darren Fletcher ‘feeling great’ after joining West Bromwich on a free, באתר הגארדיאן, 3 בפברואר 2015 (באנגלית)
↑  BBC Sport, "Sat 20 Mar 1886 Ireland 2 Scotland 7"
המרכז הקהילתי הלהט"בי (ניו יורק)

| --- | --- |


 מדינה:  ארצות הברית 
 מטה הארגון:  וסט וילג' 
 תקופת הפעילות:  1983–הווה (כ־42 שנים) 
 www.gaycenter.org
 קואורדינטות:  40°44′17″N 74°00′04″W﻿ / ﻿40.738041°N 74.00119°W﻿ / 40.738041; -74.00119
 he
 
המרכז הקהילתי הלהט"בי (מוכר גם בשמות המרכז הקהילתי הלסבי, הגאה, הביסקסואלי והטרנסג'נדרי והמרכז הקהילתי ההומו-לסבי; Lesbian, Gay, Bisexual & Transgender Community Center ו-Lesbian and Gay Community Services Center) הוא ארגון ללא מטרות רווח אמריקאי-להט"בי שנוסד ב-1 בדצמבר 1983. בסיס הארגון נמצא בווסט וילג' ברחוב 208 ווסט 13 במנהטן התחתית, ניו יורק, בבניין היסטורי אשר שיכן בעבר בית ספר יסודי ותיכון ללימודי מסחר במזון.
מחלוקות

בפברואר 2011, המרכז הסתבכך בתוך מחלוקת של Siegebusters, קבוצה פרו-פלסטינית שהייתה אמורה לקיים מסיבה במרכז הלהט"בי ב-5 במרץ במהלך "שבוע האפרטהייד הישראלי". הקבוצה תכננה להכשיר פעילים ולגייס כספים עבור כלי שיט נוספים כדי להפר את ההסגר על רצועת עזה. השחקן האמריקאי מייקל לוקאס איים להחרים את המרכז והאשים את הקבוצה באנטישמיות וכן טען כי ישראל היא המדינה הידידות להומואים היחידה במזרח התיכון, וכי להט"בים בשטחים הפלסטיניים עובריים עינויים ונהרגים. מאוחר יותר, המרכז ביטל את המסיבה וקבע כי הקבוצה הפרו-פלסטינית איננה קשורה ללהט"ב. הקבוצה מחתה על ההחלטה על ידי ארגון עצומה מקוונת.
במאי 2011, הודיע המרכז כי יאפשר לקבוצת קווירים נגד האפרטהייד הישראלי (אנ') להיפגש במרכז. המרכז הגן על המהלך וקבע כי הוא "מספק מקום למגוון קולות להט"בים בקהילה [הגאה] לעסוק בשיחות במגוון נושאים". עם זאת, בתחילת יוני 2011 החליט המרכז לאסור השכרת שטחים במכרז ל"קבוצות המתארגנות סביב הסכסוך הישראלי-פלסטיני".
הערות שוליים

↑  Michael Lucas Says LGBT Center Pressed Jewish Group to Move Meeting (אורכב 27.07.2011 בארכיון Wayback Machine), Duncan Osbourne, Gay.com news, February 2011
↑  LGBT Center Cancels Israel Apartheid Event (אורכב 29.12.2011 בארכיון Wayback Machine), The Advocate, February 22, 2011.
↑  NY gay center pulls plug on Israel-Apartheid event NY gay center pulls plug on Israel-Apartheid event (אורכב 26.01.2013 בארכיון Wayback Machine), Gil Shefler and Benjamine Weinthal, The Jerusalem Post, February 24, 2004.
↑  Don’t Mess With Jewish Porn King Michael Lucas (אורכב 07.10.2011 בארכיון Wayback Machine), Michael Kaminer, The Jewish Daily Forward, February 23, 2011.
1 2  N.Y. gay center rapped for renting space to anti-Israel group (אורכב 29.05.2011 בארכיון Wayback Machine), Jewish Telegraphic Agency, May 26, 2011; accessed May 26, 2011
↑  New York LGBT center ejects Queers Against Israel Apartheid (ארכיון)
בובי לאשלי

| --- | --- |

לאשלי, יולי 2017
 לידה:  16 ביולי 1976 (בן 48) ג'נקשן סיטי, קנזס, ארצות הברית
 שם במה:  בובי לאשלי
 כינוי:  The All Mighty
 שם לידה:  Bobby lashley Simba 
 משקל:  124 ק"ג
 גובה:  1.91 מטר
 לאום:  אמריקאי
 קריירה מקצוענית:  פברואר 2005 – הווה (כ־20 שנה)
 מאמנים:  Ohio Valley Wrestling
 ליגות:  WWE
 תרגילי סיום:  ספיר דומיניטור
 
פרנקלין רוברטו לאשלי (באנגלית: Franklin Roberto Lashley; נולד ב-16 ביולי 1976 בג'נקשן סיטי, קנזס), הידוע יותר בשם הבמה שלו, בובי לאשלי הוא מתאבק אמריקאי המופיע בארגון ההיאבקות AEW, שבה הוא אלוף הזוגות הנוכחי ביחד עם שלטון בנג'מין כחלק מקבוצת The Hurt Syndicate.
קריירה

לאשלי למד במכללת "מיזורי ואלי". במהלך הלימודים, בין השנים 1996–1998, זכה בשלוש אליפויות היאבקות (ספורטיביות), במסגרת תחרויות למשקל של 80 ק"ג. לאחר לימודיו הצטרף לאשלי לצבא ארצות הברית וזכה בתוארי היאבקות בתחרויות במסגרת הצבא. במהלך שירותו החל לפתח את שריריו ולהשמין, במטרה להגיע לקבוצת משקל כבד יותר.
לאשלי עבר מעולם הספורט לעולם הבידור עם הצטרפותו ל-WWE ב-2003. בתחילה הופיע באחד מארגוני החסות של WWE, תחת השם "בלאסטר לאשלי". ב-2005 הצטרף לבסוף לארגון העל, כדי להופיע בארבעה מופעים של Raw וסמאקדאון, תחת שם הבמה "בובי לאשלי". דמותו זכתה לאהדה בקרב הקהל, ולאשלי החל להופיע באופן קבוע במופעי הארגון. דמותו הופיעה בעלילות רבות של מופעי WWE, בין השאר בעלילות בדיוניות על סכסוכים עם דמותם של המתאבקים ויטו ונונזיו. לאשלי הופיע גם בהופעה קצרה באירוע ההיאבקות השנתי של WWE, רויאל ראמבל.
לאשלי עזב את ה-WWE בינואר, 2008 ועבר להופיע בארגון TNA, תחת שם הבמה לאשלי, ובו השיג את אליפות העולם במשקל כבד של TNA שלוש פעמים, פעם ראשונה לאחר שניצח את EC3 ואז לאשלי גם הפסיד ל-EC3 את האליפות, בפעם השנייה הפסיד את התואר ב-2016 למתאבק אדי אדוארדס, אך החזיר לעצמו את התואר לאחר כשבועיים לאחר מכן. בשנים 2015–2016 החזיק לאשלי גם באליפות ה-X דיוויז'ן.
ב-2011 שיחק בתפקיד קטן בסרט האקשן "יצרים בדם".
ב-9 באפריל 2018, יממה לאחר האירוע רסלמניה 34, במסגרת התוכנית Raw, לאשלי חזר ל-WWE ותקף את אליאס. במסגרת חזרתו, הגיע בובי לקרבו של רוסב ב-30 בספטמבר יחד עם אשתו של רוסב, לאנה ונישק אותה מולו. מאז התחילה יריבות בינם.
חיים אישיים

לאשלי יצא עם קריסטל מרשל מהשנים 2007 עד 2010 ולזוג יש ילד אחד שנולד ביולי 2008 בשם מיילס וילדה אחת שנולדה בשנת 2011 בשם נעמי. באפריל 2011 בובי וקריסטל הודיעו שהם נפרדו.
רגבים (עמותה)

| --- | --- |

 פעילות:  שמירת אדמות הלאום של מדינת ישראל, פעילות משפטית נגד בנייה בלתי-חוקית, מדיניות מקרקעין ציונית
 התאגדות:  עמותה
 מדינה:  ישראל ישראל
 מטה הארגון:  ירושלים 
 חטיבות:  שטח, מחקר ומשפט
 מייסדים:  בצלאל סמוטריץ' 
 מנכ"ל:  מאיר דויטש
 עובדים:  29 (נכון ל־2021) 
 תקופת הפעילות:  2006–הווה (כ־19 שנים)
 האתר הרשמי
 
רגבים היא עמותת ימין ישראלית שהוקמה בשנת 2006 במטרה לקבוע "סדר יום יהודי וציוני למדינת ישראל בהיבטי קרקע וסביבה", לשם "שמירה על אדמות העם היהודי ועל אוצרות הטבע והנוף של ארץ ישראל". העמותה מתעדת פעילות בנייה של פלסטינים בתוך ומחוץ לתחומי הקו הירוק, ונאבקת בבנייה בניגוד לחוקי התכנון והבנייה, שהיא לדבריה "השתלטות פיראטית על אדמות המדינה ועל אוצרות הטבע והנוף בכל רחבי הארץ". מנכ"ל התנועה הוא מאיר דויטש. אחד ממייסדי העמותה הוא חבר הכנסת והשר בצלאל סמוטריץ'.
הקמה ופעילות

העמותה הוקמה בשנת 2006 על ידי פעילים בתנועת קוממיות, ונקראה בתחילה "העמותה לשמירת אדמות הלאום" (הלא"ה). העמותה מפעילה מספר רכזי שטח העוקבים אחר בנייה לא חוקית של ערבים בנגב, בצפון ישראל ובשטח C ביהודה ושומרון. המידע שנאסף מועבר לרשויות המופקדות על אכיפת החוק במדינה. במקרי הצורך עותרים נציגי העמותה לבית המשפט בדרישה שיורה לרשויות לבצע את תפקידן. בנוסף, עוסקת העמותה בטיפול במזיקים סביבתיים כדוגמת מפחמות, מגרטות רכב וזיהומי נחלים. בפעילות זו משתפת העמותה פעולה עם ארגון "ירוק עכשיו" הפועל למען איכות הסביבה ביהודה ושומרון והרשויות המקומיות בגליל ובנגב. פעילות נוספת של העמותה מתמקדת בפגיעה בשמורות טבע ואתרי מורשת.
רגבים עוסקת גם במחקר, כתיבת ניירות עמדה ועבודה פרלמנטרית. בין השאר היא שותפה בוועדה הממשלתית למעקב אחר דו"ח פלמור ומוזמנת לדיונים בוועדות הכנסת. בשנת 2017 הייתה שותפה בדיונים לחקיקת "חוק קמיניץ" המחמיר את נוהלי האכיפה על בנייה בלתי חוקית ובשנת 2019 הובילה את הלובי הפוליטי למניעת ביטולו של החוק במסגרת הדיונים על פיזור הכנסת העשרים ושתיים.
הקמה ופעילות > מעקב אחר בנייה פלסטינית בשטח C

רגבים עוקבת אחר פעולות חקלאות ובנייה של פלסטינים ושל הרשות הפלסטינית על אדמות בשטח C ביהודה ושומרון, בניגוד לחוקי התכנון והבנייה החלים בשטח. במסגרת זו חשפה רגבים מימון לפעילות זו שנתנו מדינות וגופים זרים, המפורסם שבהם הוא המתחם הבדואי ח'אן אל-אחמר.